Природонаучният музей на Белоградчик, Белоградчик
Белоградчик има най-атрактивния музей в Северозапада, който обаче не е известен и поради това малко хора го посещават, твърди кметът на туристическия град Борис Николов. Това е природо-научният музей, който показва 532 експоната на редки растения и животни, които се срещат сега или са били срещани преди години в региона. Флората и фауната е показана чрез макети, фигури и фотографии. Растителният свят представят редки видове – български ерантис, томасиниев минзухар, тъмнопурпурна метличина, сръбска рамонда. Животинският свят е населен от препарирани екземпляри – скален орел, синя гарга, лешояд, забулена сова, черен щъркел, сокол, лисица, вълк, мечка, костенурка.
Музеят разполага с още 2500 растения и животни, които се показват рядко поради ограниченото място. Сега музеят се намира в красива сграда сред скалите. Предстои преместването му в близост до историческата крепост „Калето”. Тогава посетителите със сигурно ще се увеличат, смята Борис Николов.	Вижте на картата: